Hans Chr. Furulund

Hans Christian Amundsen Furulund (født 28. august 1847 i Ullensaker, død 28. desember 1924 i Aker) var en norsk gårdbruker, forretningsmann og politiker (V).

Furulund var innvalgt på Stortinget for Akershus fra 1880 til 1888. Han var også ordfører i Ullensaker fra 1882 til 1888 og igjen fra 1892 til 1893.

I 1891 ble han medeier av Ullensaker sagbruk og høvleri. Han eide Breivoll gård i Aker fra 1894, og startet Alna teglverk her i 1896. Furulund drev teglverket frem til sin død i 1924. Teglverket og gården ble revet på 1960-tallet for å gi plass til den nye Europavei 6.

Verkseier Furulunds vei på Alnabru i Oslo er oppkalt etter Hans Chr. Furulund, og fikk navnet sitt i 1971.

Referanser

Eksterne lenker 
 
 

Norske bønder
Stortingsrepresentanter fra Venstre
Stortingsrepresentanter for Akershus
Venstre-ordførere i Akershus
Ordførere i Ullensaker
Stortingsrepresentanter 1880–1882
Stortingsrepresentanter 1883–1885
Stortingsrepresentanter 1886–1888
Personer fra Ullensaker kommune